Tewweḍ-d tefsut taberkant Lelli yettekka deg umennuɣ mgal adabu, ḥuzan-t nɣan-t. Jeğğiga teğğel, teggra-d ala nettat d mmi-s tuɣal tnuda ɣef Meqqran, tga-d izen deg lğeran, d akken tettnadi fell-as, tefka-d isem n Meqqran, terna-d ula d uṭṭun n tilifun win i t-yessnen ad as-dyessiwel. Meqqran yufa izen-nni, yessawel-as yufa d nettat, mmeslayen tules-as-d akk ayen yeḍran yid-s seg wass mi iruḥ seg taddart, teḥka-as-d ɣef lmut n yimawlan-is, lmut n Lelli di tefsut taberkant, Meqqran yesḥassef aṭas, terna tules-as-d ɣef uqcic i yernan ɣur-s i wumi tsemma Meqqran. Acu kan Meqqran tayri-ines ur texsi ara ar lğiha-s, ula d Jeğğiga mazal-itt tḥemmel-it, iwala belli d ayen i yebɣa i tebɣa ula d nettat yenna-as ad tessewğed iman-is akken ad tt-id-yawi ɣur-s.